Her lærer Hadia av dansk politi
Det kan vise seg å bli nyttig lærdom å ta med seg når #politinorge til våren skal gjennom en tilsvarende kutt-operasjon. Mannen som tegner og forteller er Morten Brødskov, som inntil 12. desember i år var Danmarks justisminister. Som leder av Stortingets justiskomite vil Aps Hadia Tajik få en sentral rolle når fremtidens politi stakes ut. GRAFIKK:Sjekk tilstanden i ditt politidistrikt eller din kommune herMen hun vil ikke, på nåværende tidspunkt, si hvor hennes parti vil lande; om det blir seks politiregioner som Politianalysen foreslår, eller hvor mange av dagens 27 distrikter som vil forsvinne. - Vi har ikke endelig landet. Men det jeg kan si nå, er at det blir vesentlig færre enn dagens. Det som nå er viktig er at regjeringen kommer med et konkret forslag til Stortinget. Da skal vi si hva vi mener. Med seg på veien tar hun lærdommene fra Danmark, av mange karakterisert som en suksesshistorie.- Men vi kan ikke blindt se til vårt naboland. Til det er den norske geografien langt mer krevende. Før vi bestemmer oss for strukturen må vi se på hvilke arbeidsoppgaver politiet skal ha i fremtiden, sier Tajik. Hun mener det blir å starte i feil ende hvis man først bestemmer seg for antall distrikter og så ser på hva politiet skal gjøre. - Utstedelse av pass kan for eksempel være noe som andre kan overta. Også Domstoladministrasjonens forslag om å opprette sivile rettssentre er spennende tanker. Tajik er opptatt av at politiet skal beholde sitt sivile preg. Det er viktig for at man skal fange opp informasjon fra samfunnet. I Danmark har man opprettet såkalte kretsråd, hvor politiledelsen og ordførere sitter sammen og utarbeider strategiske årsplaner med klare prioriteringer.- På den måten forankrer man eierskapet til planene, slik at man unngår at enkelthendelser blir avgjørende og styrer hva politiet til en hver tid skal prioritere. Politiet er og skal, med måten de opptrer på, fortsatt være en verdibyggende etat i samfunnet. Tajik synes Politianalysen sier alt for lite om hvordan politiet skal ledes og hva som skal være Politidirektoratets rolle, som en viktig støttefunksjon for politimestrene. Det er også en svakhet at den samme analysen mer tar for seg de ekstreme tilfellene enn hverdagsberedskapen. - Det var jo nettopp, som Gjørv-kommisjonens så klart påpekte, at det var på ledelsessiden det så katastrofalt sviktet 22. juli. Derfor er det viktig at tjenestemennene får en opplevelse av å ha en klar og tydelig ledelse. Analysen har heller ikke vurdert den påtalemessige siden. Det er jo juristene som leder etterforskningen av straffbare handlinger.- Hva med politiets responstid? - Den vil være et viktig verktøy, men det er klart at hendelsens alvorlighet vil være et viktig moment for når politiet skal komme. Da snakker man om en prioriteringsliste, fra én og kanskje ned til fire-fem. Men også vi forutsetter at politiet skal komme mye raskere på plass. Lederen av justiskomiteen mener den nye justisministeren, Anders Anundsen, møter seg selv i døren når han ikke vil utstede jobbgaranti til alle som politistudentene, noe Frp krevde da de satt i opposisjon. - Det han nå sier er nesten nøyaktig ord for ord det hans forgjenger Grete Faremo sa, at det settes av penger i statsbudsjettet for ansettelse av flere politifolk og at all erfaring viste at 95 prosent av studentene hadde jobb ett år etter at de var uteksaminert fra Politihøgskolen.VG har gjennom en serie saker og en stor interaktiv grafikk avslørt de store forskjellene i #politinorge. Blant annet blir Oslo politidistrikt knust av politiet i Østfinnmark når det gjelder oppklaringsprosent. Samtidig koster det langt mer å etterforske forbrytelser lengst nord, enn det gjør lengst sør. Statistikken viser også at Hemsedal er landets mest kriminelle kommune, mens det knapt skjer forbrytelser i Vevelstad. Når det gjelder politipenger så får hver innbygger i Østfinnmark nesten fire ganger så mye som dem som bor på Sunnmøre.
Her får Hadia Tajik høre hva som skjedde da Danmark reduserte antall politidistrikter fra 54 til 12.